20061223

P6_TA(2006)0563

A banánágazat *

Az Európai Parlament jogalkotási állásfoglalása a 404/93/EGK, az 1782/2003/EK és a 247/2006/EK rendeletnek a banánágazat tekintetében történő módosításáról szóló tanácsi rendeletre irányuló javaslatról (COM(2006)0489 – C6-0339/2006 – 2006/0173(CNS))

(Konzultációs eljárás)

Az Európai Parlament,

- tekintettel a Bizottság Tanács számára készített javaslatára (COM(2006)0489) [1],

- tekintettel az EU-Szerződés 37. cikkére, amelynek alapján a Tanács konzult a Parlamenttel (C6-0339/2006),

- tekintettel eljárási szabályzata 51. cikkére,

- tekintettel Mezőgazdasági és Vidékfejlesztési Bizottság jelentésére és a Költségvetési Bizottság és a Regionális Fejlesztési Bizottság véleményére (A6-0422/2006);

1. jóváhagyja a Bizottság javaslatát annak módosított formájában;

2. úgy ítéli meg, hogy a bizottsági javaslatban megállapított pénzügyi referenciaértéknek összeegyeztethetőnek kell lennie az új, többéves pénzügyi keret 2. fejezetének plafonértékével, és rámutat, hogy az éves összegről az éves költségvetési eljárás során határoznak majd a 2006. május 17-i, az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás eredményességéről és hatékonyságáról szóló intézményközi megállapodás 38. pontjának rendelkezéseivel összhangban [2];

3. felhívja a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése értelmében;

4. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

5. felkéri a Tanácsot a Parlamenttel való újbóli konzultációra, ha lényegesen kívánja módosítani a Bizottság javaslatát;

6. utasítja az elnökét, hogy továbbítsa a Parlament álláspontját a Tanácsnak és a Bizottságnak.

Módosítás: 1

(1) preambulumbekezdés

(1) A banánágazati rendtartásról jelenleg a banánpiac közös szervezéséről szóló, 1993. február 13-i 404/93/EGK tanácsi rendelet rendelkezik. A banántermesztők támogatási rendszere olyan elveken alapul, amelyeket más közös szervezésekben már jelentősen átalakítottak. A banántermesztő régiókban a mezőgazdaságból élők számára tisztességes életszínvonal biztosítása, a forrásoknak jobban a termelők piaci logikához történő alkalmazkodásának megkönnyítésére való fordítása, a kiadások stabilizálása, a Közösség nemzetközi kötelezettségvállalásainak tiszteletben tartása, a termelő régiók sajátosságainak figyelembevétele, a rendszer egyszerűbbé tétele és a megreformált közös piacszervezések elvei mentén való átszervezése érdekében ezt a rendszert módosítani kell.

(1) A banánágazati rendtartásról jelenleg a banánpiac közös szervezéséről szóló, 1993. február 13-i 404/93/EGK tanácsi rendelet rendelkezik. A banántermesztők támogatási rendszere olyan elveken alapul, amelyeket más közös szervezésekben már jelentősen átalakítottak. A banántermesztő régiókban a mezőgazdaságból élők számára tisztességes életszínvonal biztosítása, a forrásoknak jobban az e régiók sajátos fejlődésének támogatására való fordítása, a kiadások stabilizálása, a Közösség nemzetközi kötelezettségvállalásainak tiszteletben tartása, a termelő régiók sajátosságainak figyelembevétele, a rendszer egyszerűbbé tétele és a megreformált közös piacszervezések elvei mentén való átszervezése érdekében ezt a rendszert módosítani kell.

Módosítás: 2

(2a) preambulumbekezdés (új)

(2a) Amióta a harmadik országok banántermelői támasztotta versennyel szemben, valamint a közösségi hitelek megfelelő felhasználása érdekében létrejött a banánpiac közös szervezése, az egész ágazat jelentős modernizációs erőfeszítéseket tett a termeléstől a piacra jutásig, jelentős mértékű javulást elérve a termelékenység szintjeit és a termékek minőségét tekintve, miközben csökkenti a tevékenysége környezetre gyakorolt hatását. Ezenkívül, a közös piacszervezés elősegítette a közösségi kínálat koncentrációját, amely hozzájárult a termelő régiókban az ágazat egységesítéséhez és megkönnyítette az európai banán forgalmazását.

Módosítás: 3

(3) preambulumbekezdés

(3) A banán egyes legkülső régiók, így két francia tengerentúli megye: Guadeloupe és Martinique, illetve az Azori-, a Madeira- és a Kanári-szigetek fő haszonnövénye. A banántermesztést megnehezíti e régióknak a kontinenstől való távolsága, szigetjellege, kis kiterjedése és kedvezőtlen domborzata. Azonban a helyi banántermesztés e régiók környezeti, társadalmi és gazdasági egyensúlyához nélkülözhetetlen.

(3) A banán egyes legkülső régiók, így francia tengerentúli megyék: Guadeloupe és Martinique, illetve az Azori-, a Madeira- és a Kanári-szigetek fő haszonnövénye. A banántermesztést megnehezíti e régióknak a kontinenstől való távolsága, szigetjellege, kis kiterjedése és kedvezőtlen domborzata. Azonban a helyi banántermesztés e régiók környezeti, társadalmi és gazdasági egyensúlyához nélkülözhetetlen, mivel e régiók ezen túlmenően nem rendelkeznek más helyettesítő megoldással, amely lehetővé tenné a diverzifikációt más, gazdaságilag életképes kultúrák felé.

Módosítás: 4

(3a) preambulumbekezdés (új)

(3a) Figyelembe kell venni a banánágazat társadalmi-gazdasági fontosságát a legkülső régiókban és hozzájárulását a gazdasági és társadalmi kohézió céljához, jövedelem- és munkahelyteremő képessége, az általa létrejövő gazdasági tevékenységek, valamint az ökológiai egyensúly és a táj egyensúlyának az idegenforgalom fejlődését kedvezően befolyásoló fenntartása miatt.

Módosítás: 5

(5) preambulumbekezdés

(5) Az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendelet III. címe a legkülső régiók helyi mezőgazdasági termelésének támogatása érdekében egyedi intézkedéseket tartalmazó közösségi támogatási rendszerről rendelkezik. Az említett rendelet előírja, hogy legkésőbb 2009. december 31-ig felül kell vizsgálni a rendszert. Ha a legkülső régiókban jelentősen változnának a jövedelemforrásokat érintő gazdasági feltételek, a Bizottságnak az előírt határidő előtt kell benyújtania az említett jelentést. Ez az eszköz tűnik a legalkalmasabbnak az érintett régiók banántermesztésének támogatására, mivel rugalmasságot biztosít, és a támogatási mechanizmusok decentralizálására ad lehetőséget. A banánágazat támogatásának e támogatási programokba való integrálása révén javulna e régiókban a mezőgazdasági termelés támogatási stratégiáinak koherenciája.

(5) Az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendelet III. címe a legkülső régiók helyi mezőgazdasági termelésének támogatása érdekében egyedi intézkedéseket tartalmazó közösségi támogatási rendszerről rendelkezik. Az említett rendelet előírja, hogy legkésőbb 2009. december 31-ig felül kell vizsgálni a rendszert. Mindazonáltal a banántermelők sajátos helyzetének figyelembe vétele céljából a Bizottságnak az előírt határidő előtt külön jelentést kell benyújtania az Európai Parlamentnek és a Tanácsnak, ha e termelők gazdasági helyzete – elsősorban a külső rendszer módosítása miatt – jelentősen romlik. Ez az eszköz tűnik a legalkalmasabbnak az érintett régiók banántermesztésének támogatására, mivel rugalmasságot biztosít, és a támogatási mechanizmusok decentralizálására ad lehetőséget. A banánágazat támogatásának e támogatási programokba való integrálása révén javulna e régióban a mezőgazdasági termelés támogatási stratégiáinak koherenciája.

Módosítás: 6

(5a) preambulumbekezdés (új)

(5a) Elő kell írni egy vagy több sajátos előlegnek a legkülső régiók banántermelői számára történő utalását.

Módosítás: 7

(7) preambulumbekezdés

(7) A legkülső régióktól eltekintve a Közösség más banántermesztő régiói esetében úgy tűnik, hogy e termelésnek a közösségi össztermeléshez viszonyított kicsiny aránya miatt nem szükséges többé a banánra vonatkozó egyedi támogatási rendszert fenntartani.

(7) A legkülső régióktól eltekintve a Közösség más banántermesztő régiói esetében úgy tűnik, hogy e termelésnek a közösségi össztermeléshez viszonyított kicsiny aránya ellenére biztosítani kell a tagállamoknak a lehetőséget a banánra vonatkozó termeléstől részlegesen független támogatási rendszer választására.

Módosítás: 8

(8) preambulumbekezdés

(8) A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet a gazdaságok részére termeléstől független jövedelemtámogatási rendszert ír elő (a továbbiakban: egységes támogatási rendszer). E rendszer célja, hogy lehetővé tegye a termelés támogatásáról a termelő támogatására való átállást.

Módosítás: 9

(8a) preambulumbekezdés (új)

(8a) A termelők támogatására való átállás során a vidékfejlesztést szolgáló tájékoztatási és infrastrukturális eszközöknek elsődleges szerepet kell játszaniuk. E tekintetben, meg kell célozni a banántermelés és -forgalmazás különböző minőségi szabványokhoz, mint a tisztességes kereskedelemre, a biogazdálkodásból származó termékekre, a helyi fajokra vagy a földrajzi származási bizonyítványra vonatkozó szabványokhoz történő igazítását. Az e régiókban létező idegenforgalom keretein belül különleges helyi termékként lehet a banánt értékesíteni, ami a fogyasztók e banánokhoz, mint előnyben részesített, beazonosítható termékhez való kötődését eredményezheti.

Módosítás: 10

(8b) preambulumbekezdés (új)

(8b) A közös agrárpolitika reformjának lényegét képező célok elérése érdekében a gyapotra, olívaolajra, nyersdohányra, komlóra és banánra vonatkozó támogatást nagyrészt függetlenné kell tenni a termeléstől, és integrálni kell az egységes támogatási rendszerbe.

Módosítás: 11

(8c) preambulumbekezdés (új)

(8c) A banánágazatra vonatkozó jelenleg hatályos támogatási rendszer egységes támogatási rendszerbe történő teljes integrálása magában hordozhatja annak veszélyét, hogy a Közösség termelő régióinak termelési szintjén zavar keletkezik. Következésképpen, az adott termelési módra vonatkozó támogatásra jogosult hektárszámnak megfelelő összeg kifizetésével a támogatás egy részének továbbra is a termeléshez kell kapcsolódnia. A támogatás összegét olyan módon kell kiszámolni, hogy biztosítsa az ezen termelési mód fenntartására alkalmas régiókban azon gazdasági feltételeket, amelyek lehetővé teszik a banánágazat tevékenységeinek folytatását és elkerüli, hogy ezt a termelési módot másikkal helyettesítsék. E cél eléréséhez, a hektáronként rendelkezésre álló összes támogatást, minden, a támogatásra igényt tartó tagország részére a termelőknek közvetett módon kifizetett támogatás tagországi részének 40 %-ában indokolt meghatározni.

Módosítás: 12

(8d) preambulumbekezdés (új)

(8d) A termelőknek közvetett módon kifizetett támogatás tagországi része maradék 60 %-ának az egységes támogatási rendszer rendelkezésére kell állnia.

Módosítás: 13

(9) preambulumbekezdés

(9) A következetesség érdekében célszerű eltörölni a banánágazatban jelenleg hatályos kompenzációs támogatási rendszert, és azt az egységes támogatási rendszerbe integrálni. E célból a banánágazati kompenzációs támogatást fel kell venni az 1782/2003/EK rendelet 33. cikkében említett, az egységes támogatási rendszerrel kapcsolatban álló közvetlen kifizetések jegyzékébe. Rendelkezni kell arról, hogy a tagállamok határozzanak meg referenciaösszegeket és állapítsák meg az egységes támogatási rendszer értelmében támogatásra jogosult hektárszámot a banánpiac megfelelően reprezentatív időszaka, valamint objektív és megkülönböztetésmentes szempontok alapján. A banánfákkal beültetett területet nem szabad kizárni a támogatásból azon az alapon, hogy a banán állandó kultúra. A nemzeti felső határokat ennek megfelelően módosítani kell. Rendelkezni kell arról, hogy a Bizottság részletes szabályokat és szükség szerint átmeneti intézkedéseket fogadjon el.

törölve

Módosítás: 14

(10) preambulumbekezdés

(10) A 404/93/EGK rendelet II. címe rendelkezik a termelői szervezetek és egy koncentrációs mechanizmus kapcsán. A meglévő rendszer egyik célja a termelői szervezetek alakítása volt: ösztönözte, hogy minél több termelő lépjen be ilyen szervezetbe, és a kompenzációs támogatást csak az elismert termelői szervezetek tagjainak fizették ki.

(10) A 404/93/EGK rendelet II. címe rendelkezik a termelői szervezetek és egy koncentrációs mechanizmus kapcsán. A meglévő rendszer egyik célja a termelői szervezetek alakítása volt: ösztönözte, hogy minél több termelő lépjen be ilyen szervezetbe, támogatta az értékesítést a banántermelő ágazatban és a kompenzációs támogatást csak az elismert termelői szervezetek tagjainak fizették ki.

Módosítás: 15

(11) preambulumbekezdés

(11) Az első célt jól szolgálta a rendszer, mert a közösségi termelők túlnyomó többsége mára valamilyen termelői szervezet tagja. A második szempont azonban jelentőségét vesztette, mert a kompenzációs támogatási rendszert el kell törölni. Ezért a termelői szervezetek kérdését a jövőben nem szükséges közösségi szinten szabályozni, hanem az ilyen szabályok alkotását – amennyiben egyáltalán szükség van rájuk – az egyes országok helyzetének megfelelően a tagállamokra kell bízni.

(11) Az első célt jól szolgálta a rendszer, mert a közösségi termelők túlnyomó többsége mára valamilyen termelői szervezet tagja. Ezért a termelői szervezetek kérdését szükséges közösségi szinten szabályozni. A termelő régiókban a banánágazat leépítésének elkerülésére egy közösségi szinten szabályozott keretet kell fenntartani és a tagállamokat nyomatékosan arra kell kérni, hogy a támogatás kifizetését továbbra is kössék ahhoz a feltételhez, hogy a termelés értékesítése e termelői szervezeteken keresztül történjen.

Módosítás: 16

1. cikk 1. pont

(404/93/EGK rendelet)

(1) A II. címet, a III. címet, a 16–20. cikket, a 21. cikk (2) bekezdését, a 25. cikket, valamint a 30–32. cikket törölni kell.

(1) A II. cím 6. és 7. cikkét, a III. címet, a 16–20. cikket, a 21. cikk (2) bekezdését, a 25. cikket, valamint a 30–32. cikket törölni kell.

Módosítás: 17

2. cikk – 1. pont (új)

1. cikk negyedik francia bekezdés (1782/2003/EK rendelet)

1. Az 1. cikkben a negyedik franciabekezdés helyébe az alábbi szöveg lép:

- "a durumbúza, a fehérjenövények, a rizs, a héjas gyümölcsűek, az energianövények, a keményítőgyártásra szánt burgonya, a tej, a vetőmagok, a szántóföldi növények, a juh- és kecskehús, a marha- és borjúhús, valamint a nagy magvú hüvelyesek, a gyapot, a dohány, a komló termelői valamint az olaj- és banánültetvényeket fenntartó termelői részére bevezetett támogatási rendszerek."

Módosítás: 18

2. cikk 1. pont

33. cikk (1) bekezdés a) pont (1782/2003/EK rendelet)

(1) A 33. cikk (1) bekezdése a) pontjának helyébe a következő szöveg lép:

"a) kifizetésben részesültek a 38. cikkben említett referenciaidőszakban a VI. mellékletben szereplő valamely támogatási rendszer keretében, vagy olívaolaj esetében a 37. cikk (1) bekezdésének második albekezdésében említett gazdasági évek valamelyikében, vagy cukorrépa, cukornád és cikória esetében piaci támogatásban részesültek a VII. melléklet K. pontjában említett reprezentatív időszak során, vagy banán esetében jövedelemkiesési kompenzációs támogatásban részesültek a VII. melléklet L. pontjában említett reprezentatív időszak során."

Módosítás: 19

2. cikk 6a. pont (új)

64. cikk (2) bekezdés első és második albekezdés (1782/2003/EK rendelet)

(6a) A 64. cikk (2) bekezdésének első és második albekezdése a következőképpen módosul:

"2. Az egyes tagállamok választása alapján a Bizottság a 144. cikk (2) bekezdésében meghatározott eljárás szerint megállapítja a 66., 67., 68. 68a., 68b. és 69. cikkre irányuló közvetlen kifizetések felső értékét.

Ez a felső érték megegyezik a 41. cikk alapján megállapított nemzeti felső értékekben lévő egyes közvetlen kifizetések típusainak összetételével, megszorozva a tagállamok által a 66., 67., 68. 68a., 68b. és 69. cikk értelmében alkalmazott csökkentés százalékával."

Módosítás: 20

2. cikk 6b. pont (új)

68b. cikk (új) (1782/2003/EK rendelet)

6b. A következő 68b. cikkel egészül ki:

"68b. cikk

Banánra vonatkozó kifizetések

A banánra vonatkozó kifizetések esetében a támogatás 40 %-ának egy része a termelésnél marad, míg a támogatás tagállami része maradék 60 %-ának az egységes támogatási rendszer részére rendelkezésre kell állnia."

Módosítás: 21

2. cikk 7. pont

145. cikk dc) pont (1782/2003/EK rendelet)

7) A 145. cikk a db) pont után a következő ponttal egészül ki:

"dc) a banántámogatásnak az egységes támogatási rendszerbe történő beillesztésére vonatkozó részletes szabályok"

Módosítás: 22

3. cikk 1. pont (új)

18a) cikk (új) (247/2006/EK rendelet)

1. A szöveg az alábbi 18a. cikkel egészül ki:

"18a. cikk

Banán

A banánágazat termelői részére a támogatások kifizetését a 404/93/EGK rendelet II. címének megfelelően egy elismert szervezethez való csatlakozáshoz kell kötni. E támogatást olyan egyéni termelők részére is jóvá lehet hagyni, akik különleges földrajzi helyzete nem teszi lehetővé, hogy egy termelői szervezethez csatlakozzanak."

Módosítás: 23

3. cikk 2a. pont (új)

28 cikk (3a) bekezdés (új) (247/2006/EK rendelet)

2a. A 28. cikk az alábbi (3a) bekezdéssel egészül ki:

"3a. Ha, különösen a külső rendszer módosításának következtében, jelentősen változnának a banántermesztők jövedelemforrásait érintő gazdasági feltételek, a Bizottságnak 2009. december 31. előtt egy, a megfelelő javaslatokat tartalmazó külön jelentést kell benyújtania az Európai Parlamenthez és a Tanácshoz."

Módosítás: 27

3. cikk 3. pont

30. cikk (247/2006/EK rendelet)

(3) "A Bizottság ugyanezen eljárással intézkedéseket hozhat a 404/93/EGK tanácsi rendeletben előírt szabályokról az e rendeletben előírtakra való áttérés megkönnyítése érdekében."

(3) "A Bizottság ugyanezen eljárással intézkedéseket hozhat a 404/93/EGK tanácsi rendeletben előírt szabályokról az e rendeletben előírtakra való áttérés megkönnyítése érdekében. Nevezetesen, minden év januártól októberig terjedő időszakára a banántermelőknek nyújtandó egyedi előleg rendszert kell előírni."

Módosítás: 28

4a. cikk (új)

4a. cikk

Értékelés

E rendelet hatálybalépése után három évvel a Bizottság értékelő jelentést nyújt be az Európai Parlamentnek és a Tanácsnak a jelen rendeletnek a közösségi gazdálkodók életkörülményeire és a közösségi termelők bevételeire, valamint a gazdasági és társadalmi kohézióra gyakorolt hatásairól, konkrét kezdeményezéseket javasolva abban az esetben, ha az eredeti célok nem valósulnak meg.

Módosítás: 25

Melléklet 1. pont

I. melléklet (1782/2003/EK rendelet)

1) Az I. mellékletben a banánra vonatkozó sort el kell hagyni.

Módosítás: 26

Melléklet 2. pont

VI. melléklet (1782/2003/EK rendelet)

2) A VI. melléklet a következő sorral egészül ki:

[1] A Hivatalos Lapban még nem tették közzé.

[2] HL C 139., 2006.6.14., 1. o.

--------------------------------------------------